તેમનો જન્મ વર્ષ ૧૯૩૨માં થયો હતો અને પૂર્વાશ્રમમાં તેમનું નામ નાનાલાલ મોતીરામ ત્રિવેદી હતું. તેઓ ઉત્તર ગુજરાતના મુજપુર ગામના શ્રીમાળી બ્રાહ્મણ હતા. તેમણે સંન્યાસ લીધા પછી શાસ્ત્રોના ગહન અભ્યાસ થકી અપાર જ્ઞાન મેળવ્યું અને સંન્યાસી તરીકે દેશ અને વિદેશોમાં અનેક જગ્યાએ પરિભ્રમણ કરી વિશાળ અનુભવ મેળવ્યો છે. તેમણે વારાણસીથી વેદાન્તાચાર્ય (પીએચડી સમકક્ષ)ની ડીગ્રી મેળવી છે.